open-index/open-wikipedia-markdown huggingface dataset:
Souk Ahras

**Souk Ahras** () on kaupunki ja Souk Ahrasin maakunnan hallinnollinen keskus Algeriassa. Se sijaitsee Tell-Atlasvuoristossa 545 kilometriä Algerista itään. Souk Ahrasin kunnassa oli arviolta 182&nbsp;300 asukasta vuonna 2017.

Souk Ahrasin kunnan pinta-ala on 36,38 neliökilometriä. Se rajoittuu pohjoisessa Mechrohan ja Ouled Drissin, idässä Ouillenin, etelässä Zaarourian ja lännessä Hananchan kuntiin. Seudun ilmastoon vaikuttavat Välimeri ja Sahara. Kesät ovat kuumia ja kuivia ja talvet viileitä ja kosteita. Vuotuinen sademäärä on 650 millimetriä.

Kaupungin paikalla on sijainnut numidialainen Thagaste, josta tuli ensimmäisen vuosisadan lopulla roomalainen siirtokunta. Se muistetaan kirkkoisä Augustinuksen synnyinpaikkana.

Souk Ahrasista on maantieyhteydet naapurimaakuntiin ja Tunisiaan sekä rautatieyhteydet Annabaan, Tunisian rajalle ja Tébessan maakunnan El Kouifiin.

Kaupungissa on tekstiili-, maali- ja lasitehtaat sekä elintarviketeollisuutta. Ympäröivä maaseutu tuottaa viljaa, vihanneksia, maitoa ja lihaa. Souk Ahrasissa toimii Mohamed Cherif Messaadian yliopisto.

Paikallisia nähtävyyksiä ovat roomalaisajan rauniot, bysanttilainen linnoitus, vuonna 1856 rakennettu El Attiqin moskeija, Sidi Messaouad El Bousirin mausoleumi ja ranskalaistyylinen kaupungintalo. Pyhän Augustinuksen museossa on esillä antiikin ajan veistoksia ja muistotauluja berberin- ja latinankielisine kirjoituksineen. Kaupungintalon museossa on esineitä ja mosaiikkeja lähiseudun arkeologisista kohteista.

## Lähteet
Virtain keskustaajama

**Virtain keskustaajama** () on taajama Virroilla ja kaupungin hallinnollinen keskus. Taajamassa asuu 3&nbsp;306 asukasta ja sen maapinta-ala on 9,74 neliökilometriä. Keskustaajaman väestötiheys on 339,4 asukasta neliökilometrillä.

Virtain keskustaajamassa sijaitsee yhtenäiskoulu, lukio ja ammattiopisto samassa rakennuksessa. Lisäksi taajamassa sijaitsee mm. kirjasto.

## Lähteet
Vaškivtsi

**Vaškivtsi** (), on kaupunki Tšernivtsin alueen Vyžnytsjan piirissä Ukrainassa. Kaupunki sijaitsee Tonavan valuma-alueeseen kuuluvan Prutjoen sivuhaaran Tšeremošin varrella, 32 kilometriä aluekeskus Tšernivtsistä länteen. 

Tammikuun keskilämpötila on −4,8 ja heinäkuun +18,9 celsiusastetta. Keskimääräinen vuosisademäärä on 675 millimetriä.

Ukrainan tilastokeskus arvioi kaupungin väkiluvuksi 5&nbsp;215 (2022). Vuonna 2001 siellä oli 5&nbsp;987 (5&nbsp;918) asukasta, joista ukrainalaisia oli 97,99 % ja venäläisiä 1,35 %. Vuoden 1989 väestönlaskennassa kirjattiin 5&nbsp;811 asukasta. 

Kaupungista on löydetty varhaisslaavilaisen asutuksen jäänteitä. Paikkakunta mainitaan historiallisissa dokumenteissa ensimmäisen kerran vuonna 1431. Magdeburgin oikeudet se sai 1767. Vuodesta 1903 Vaškivtsi oli kihlakuntakaupunki. 

Ukrainan kesän 2020 aluehallintouudistuksen jälkeen ja ennen sitä Vaškivtsi on kuulunut Vyžnytsjan piiriin. Vuosina 1940–1962 kaupunki toimi Vaškivtsin piirin keskuksena.

## Lähteet

## Aiheesta muualla

* Вашківецька міська громада (Vaškivtsin kaupungin hromadan sivusto)  (gromada.info)
Karlshus

**Karlshus** on taajama Råden kunnassa Østfoldin läänissä Norjassa ja kuntansa hallinnollinen keskus. Taajaman pinta-ala on tasan kaksi neliökilometriä ja asukasluku 2&nbsp;987 vuonna 2023.
## Lähteet

## Aiheesta muualla
Spetalen

**Spetalen** on taajama Råden kunnassa Østfoldin läänissä Norjassa. Taajaman pinta-ala on 1,7 neliökilometriä ja asukasluku 2&nbsp;333 vuonna 2023.
## Lähteet

## Aiheesta muualla
Ashdown Forest

**Ashdown Forest** on  hehtaaria laaja luonnonsuojelualue East Sussexin kreivikunnassa Kaakkois-Englannissa.  Se on osa laajempaa High Wealdin maisemansuojelualuetta ja tunnetaan erityisesti Nalle Puhin kotimetsänä. Kirjailija A. A. Milne asui metsän läheisyydessä ja sai inspiraation Puolen hehtaarin metsästä vieraillessaan alueella poikansa Christopher Robinin kanssa kävelyretkillä.

Ashdown Forestin pinta-alasta noin 60 prosenttia on nummea ja 40 prosenttia lehtimetsää. Alueella on kosteita nummia, joilla kasvaa pääasiassa kellokanervaa, mutta myös kuivempia nummia, joita hallitsevat kangaskanerva ja piikkiherne. Siellä elää monia Britanniassa silmälläpidettäviä lajeja: kosteilla nummilla tavataan muun muassa kangassinisiipi, kehrääjä, ruskokerttu ja nuolihaukka, kun taas kuivilla nummilla esiintyy esimerkiksi hammasjäkälää ja karvavärihernettä.

Ashdown Forestin nimi ei viittaa niinkään sen puustoon kuin alueen historiaan kuninkaallisena metsästyspuistona. Keskiajalla puisto ympäröitiin 37 kilometriä pitkällä paaluaidalla ja ojalla, jotka estivät peuroja karkaamasta sen ulkopuolelle. Vuonna 1372 kuningas Edvard III lahjoitti metsästyspuiston pojalleen Juhana Gentille. Myös Henrik VIII metsästi alueella ja perimätiedon mukaan liehitteli samalla Anna Boleyniä. Suurin osa puiston maista siirtyi yksityisomistukseen 1600-luvulla, mutta osa säilyi yhteiskäytössä laitumina. Nykyään noin 700 lähialueen asukkaalla on edelleen oikeus laiduntaa eläimiä tai kerätä polttopuita puiston alueelta.

## Lähteet
Sashiko

**Sashiko** () on vanha japanilainen kirjontatekniikka, jota on käytetty sekä vaatteiden paikkaukseen ja vahvistamiseen että koristeluun. Sashiko voi myös viitata sashiko-tekniikalla valmistettuun työhön. Myös japanilaiset boro-tekstiilit on tehty kiinnittämällä monia kangastilkkuja yhteen tikkaamalla ne sashiko-tekniikalla limittäin ja kerroksittain.

Tekniikka syntyi Japanin köyhissä yhteisöissä Edo-kaudella, koska ihmisillä oli tarve paikata vaatteita ja kodintekstiilejä. Sashikoa käytettiin tuolloin myös vaatteiden koristeluun, koska Edo-kaudella kansan oli sallittua pukeutua ainoastaan mustan, tummansinisen ja harmaan sävyihin. Uskottiin, että sashikoa osaavilla naisilla tulisi olemaan onnellinen avioliitto. Nuorilla naimattomilla naisilla olikin miehiä houkutellakseen tapana pukea ulos sashikolla koristelemansa vaatteet.

Historiallisesti sashikoa ei pidetty kovin arvostettuna tekniikkana, sillä se on yhdistetty köyhyyteen ja naisiin. Sittemmin sen arvostus on kuitenkin noussut. Esimerkiksi vuonna 1973 muotisuunnittelija Issey Miyake otti tekniikan käyttöön töissään. Näkyvän paikkauksen tultua 2010-luvun lopulla muotiin myös sashikosta on tullut suositumpi paikkaustekniikka. Suosituksi sashiko on tullut, koska käsityöläiset pitävät sillä saatua tulosta kauniina.

Alun perin sashikomallit olivat yksinkertaisia, mutta sittemmin kirjojat ovat kehitelleet myös koristeellisia ja monimutkaisia malleja. Joillain kuvioilla on nimet ja merkitykset. *Asanohalla* (hampun tai pellavan lehdet) uskottiin olevan paholaista karkottava vaikutus. *Shippo* (seitsemän buddhalaisissa teksteissä mainittua arvokasta ainetta) kuvastaa rikkautta, ja *kakinohana* (persimoninkukat) kuvastaa hyödyllisyyttä.

Sashiko-pistoja on erilaisia. *Unshin* tarkoittaa etupistoa, *hitomezashi* kuviota, joka muodostetaan tekemällä etupistoja kahteen eri suuntaan, *koginzashi* yhtä tekemättä jätettyä pistoa ja *hishizashi* kahta tekemättä jätettyä pistoa. Kahta viimeisintä tekniikkaa käytettiin ennen vain Tohokun alueella Koillis-Japanissa.

File:Sashiko by volunteers, 2012 - Textile Museum of Canada - DSC00807.JPG|Sashikomalleja
Tiedosto:日本と米国の国旗を纏った日本女性-Sashiko Jacket MET DP330768.jpg|Sashikolla koristeltu takki.

## Lähteet

## Aiheesta muualla
Witted Megacorp

**Witted Megacorp** on suomalainen ohjelmistoyritys, jonka osakkeet on listattu Helsingin pörssin First North -markkinapaikalla toukokuusta 2022 lähtien. Yhtiön pääkonttori sijaitsee Helsingissä. 

Yrityksen liikevaihto oli vuonna 2023 noin 64 miljoonaa euroa ja liiketulos -1,1 miljoonaa. Huhtikuun 2024 alussa yhtiön markkina-arvo oli noin 30 miljoonaa euroa. Wittediin kuuluvat myös ohjelmistokehitysyritykset Mavericks ja New Things Co ja kasvukonsultointi- ja rekrytointiyritys Talented. Konserniin kuuluvien yritysten työntekijöiden määrä vuoden 2022 lopussa yhteensä oli noin 150 henkeä.

Wittedin toimitusjohtaja oli huhtikuussa 2024 Harri Sieppi ja hallituksen puheenjohtaja Timo Lappi. Yhtiön suurimpia osakkeenomistajia olivat helmikuussa 2024 Fusion Ecosystem (20,4 %), Harri Sieppi (15,1 %) ja Antti Mäkelä (5,4 %).

## Lähteet
Tapasin naisen

**Tapasin naisen** on Lapinlahden Linnut -yhtyeen single vuodelta 1986. Kappaleen sanoittivat Ari ”Arvid” Kettunen ja Heikki ”Hiski” Salomaa ja sen sävelsi Kettunen yksin. Singlen B-puolena julkaistiin Tapio Liinojan sanoittama ja Pekka Hedkrokin säveltämä ”Sateet tulevat”. Kappaleet ilmestyivät myös huhtikuussa 1986 julkaistulla studioalbumilla *[[Jep]]*, ja Jukka Lyytinen (2003) lukee ne albumin parhaimmistoon.

Timo Rossi (2023) kuvailee ”Tapasin naisen” olevan ”yksinkertainen toistolle rakentuva huumoriralli”, jota tahdittaa Ari Kettusen soittama ”heleä pianokuvio”. Kappaleessa laulavat vuorollaan Matti Jaaranen, Heikki Salomaa, Pekka Hedkrok, Mikko Kivinen, Markku Toikka ja Timo Eränkö. Anniskeluravintolaan sijoitettu tarina kuvaa miespuolisen seurueen retostelua naisseikkailuillaan. Jokaisessa säkeistössä tarina menee edellistä pitemmälle, ja viimeisessä säkeistössä kertoja ehdottaa naiselle yhdyntää. Rock-musiikille tyypillisistä naisseikkailuista kertovista kappaleista poiketen jokainen säkeistö päättyy naisen pilkalliseen nauruun ja paikalta poistumiseen. Rossin (2012) mukaan ”samankaltainen monesta miespuhujasta koostuva epäonnistujien yhteisö” toistuu useissa Lapinlahden Lintujen kappaleissa.

”Tapasin naisen” nousi jukebox-listan sijalle 4, mikä teki siitä ensimmäisen singlelistoille nousseen Lapinlahden Lintujen kappaleen.

Lapinlahden Lintujen kymmenvuotisjuhlassa 1993 kappaleen esitti Dave Lindholm. Juhlakonserteista esitettiin MTV3-kanavalla 45-minuuttinen kooste.

## Kappaleet
# 
# 

## Lähteet
* 
* 
* 

### Viitteet
Naisten yleisluistelun maailmanmestaruuskilpailut 1953

**Naisten yleisluistelun maailmanmestaruuskilpailut 1953** kilpailtiin 21.–22. helmikuuta 1953 Lillehammerissa, Norjassa.  Kilpailuun osallistui 16 luistelijaa neljästä maasta. Mestaruuden voitti Neuvostoliiton Halida Tšegoleva ja kaksi muuta mitalia meni myös Neuvostoliiton naisille. Matkakohtaisina voittajina olivat Rimma Žukova kaksi lyhintä matkaa eli 500 ja 1 000 metriä, Halida Tšegoleva 3 000 metriä ja Suomen Eevi Huttunen pisimmän matkan 5 000 metriä uudella ME:llä.

## Tulokset

## Lähteet

* 
*
*
Bulava

**Bulava** (, , ) on tyypillisesti 50-80 senttimetriä pitkä nuijamainen valtikka. Se koostuu kahvaosasta, ja nuijan toisessa päässä on pallon tai oktaedrin muotoinen nuppi.

Bulava tunnettiin itäisten kansojen keskuudessa, ja se tuli 1200-luvulta lähtien käyttöön nykyisen Ukrainan suunnalla (muun muassa Liettuan suurruhtinaskunnassa, ja Puola-Liettuassa) ensin lyömäaseena, sitten vallan symbolina. Bulavaa on käytetty korkeimpien sotilaskomentajien kuten hetmanien ja marsalkoiden vallan merkkinä. 1500-1700 -luvuilla kasakkaupseerit antoivat valitsemalleen hetmanille bulavan. Myös Venäjän keisarikunnan tsaari antoi hetmaneille bulavan.

Pienemmän kokoista bulavaa kantoivat kasakkaeverstit.

Tyypillisesti esimerkiksi hetmaneilla on muotokuvissa mukanaan bulava.

Nykyään bulava on eräs Ukrainan presidentin virallisista symboleista. Jalokivin koristetun, 750 gramman painoisen Ukrainan presidentin bulavan sisällä on stiletti.


Tiedosto:Radzivił Ościkavič. Радзівіл Осьцікавіч (XIX).jpg|Liettuan suuriruhtinaskunnan marsalkka Radvila Astikaitis (1384–1477) bulavan kanssa.
Tiedosto:Bohdan Khmelnytsky.jpg|Hetmani Bohdan H’melnytskyi (1593–1657) pitelee bulavaa.
Tiedosto:Władysław Waza.jpg|Kruununprinssi, myöhempi Puolan kuningas Vladislav IV Vaasa bulava kädessään.
Tiedosto:Rydz Smigly Bulawa1.jpg|Puolan marsalkka Edward Rydz-Śmigły vastaanottaa hänelle myönnetyn bulavan (10.11.1936, Varsovassa).
Tiedosto:Volodymyr Zelensky 2019 presidential inauguration 12.jpg|Ukrainan presidentin nimityksensä jälkeen (2019) esiin kohottama bulava.


## Katso myös
* Regaalit

## Lähteet

## Aiheesta muualla
Halmstad (Norja)

**Halmstad** (tunnettu myös nimellä **Ryggebyen**) on taajama Mossin ja Råden kuntien alueella Østfoldin läänissä Norjassa. Taajaman pinta-ala on 1,8 neliökilometriä ja asukasluku 3&nbsp;510 vuonna 2023. Heistä 96,7 prosenttia asui Mossin puolella.
## Lähteet

## Aiheesta muualla
Råden kirkko

**Råden kirkko** () on Råden kunnassa Østfoldin läänissä Norjassa sijaitseva kivinen pitkäkirkko 1100-luvulta.
## Lähteet

## Aiheesta muualla
Kari Mangrud Alvsvåg

**Kari Mangrud Alvsvåg** (s. 31. heinäkuuta 1970 Lørenskog) on norjalainen teologi ja Borgin hiippakunnan piispa vuodesta 2022. Hän valmistui oslolaisesta MF vitenskapelig høyskole -korkeakoulusta vuonna 1998 ja on urallaan toiminut muun muassa merimiespappina Dubaissa vuosina 1999–2002.

## Lähteet
Boro (tekstiili)

**Boro** on Japanissa kehitetty käsityötekniikka ja tekstiilityyppi, jossa kangastilkkuja yhdistetään tikkaamalla ne limittäin ja kerroksittain. Useat kangaskerrokset tekevät boro-tekstiileistä usein myös hyvin paksuja. Tekniikan kehittivät japanilaiset munkit 600–700-luvuilla, kun heillä ei ollut käytössään vaatteiden ompelua varten muuta kuin kangastilkkuja. Toisaalta munkit tekivät tilkkuvaatteita mielen ja *[[mottanai]]*-asenteen harjoittamiseksi. *Mottanai* tarkoittaa asioiden haaskauksesta johtuvaa katumusta, ja se on japanilaisen buddhalaisuuden opinkappale. Munkkien tekemiä tilkkuvaatteita kutsutaan nimellä *shinougesa*. Ennen vanhaan boro-tekniikalla tehtiin Japanissa myös palomiesten vaatteita ja maanviljelijöille kantohihnoja. 

Borossa käytetään etupistoja, ja boro-tekstiilien tekemisessä voikin hyödyntää sashiko-tekniikkaa.

Tiedosto:Child's Sleeping Mat (boro Shikimono), late 19th century (CH 1108827543).jpg|Boro-tekniikalla tehty lapsen nukkumisalusta 1800-luvun lopulta.
Tiedosto:MET 212877.jpg|Boro-tekniikalla tehty maanviljelijän työliivi.

## Katso myös

* Kantha, samanlainen Etelä-Aasiassa tunnettu käsityötekniikka

## Lähteet
The Insider

**The Insider** on Latvian Riiassa toimiva, Venäjää koskeviin aiheisiin keskittynyt tutkiva verkkojulkaisu.

The Insiderin perusti vuonna 2013 toimittaja ja aktivisti Roman Dobrokhotov, joka on julkaisun päätoimittaja. 

The Insider on toiminut yhdessä Bellingcatin kanssa useimmissa sen tutkimuksista vuodesta 2017 alkaen.   

Vuonna 2021 The Insider nimettiin "ulkomaiseksi agentiksi". Poliisi teki kotietsinnän päätoimittaja Dobrokhotovin kotiin ja takavarikoi hänen passinsa, mutta Dobrokhotov onnistui kuitenkin pakenemaan maasta. Dobrokhotovista annettiin pidätysmääräys. Häntä odottaa syyte ja kahden vuoden vankeusrangaitus. Myöhemmin lehdelle määrättiin sakkoja. The Insider julistettiin laittomaksi Venäjällä 2022.  

The Insiderin toimitus on kuitenkin sijoitettu Latviaan suojaan Venäjän viranomaisilta.  

Lehden toimittaja ja Aleksei Navalnyin säätiön työntekijä Oksana Baulina kuoli työssään Kiovassa Venäjän hyökkäyksessä maaliskuussa 2022. 

Esimerkkejä The Insiderin tutkimuksista ja yhteistyöhankkeista:

* Bellingcat ja The Insider selvittivät MH17-koneen alasampumiseen liittyneen kenraalieverstin henkilöyden äänianalyysillä. (2017) 

*Yhdessä Bellingcatin ja Der Spiegelin kanssa The Insider selvitti, että Zelimhan Hangošvilin Berliinissä 2019 ampunut venäläinen  "Vadim Sokolov” eli Vadim Krasikov oli Venäjän turvallisuuspalvelu FSB:n agentti. (2020) 
*Insiderin, Bellingcatin, Der Spiegelin ja CNN:n yhteishanke selvitti, että venäläinen oppositiopoliitikko Aleksei Navalnyi yritettiin murhata ainakin kaksi kertaa Venäjän turvallisuuspalvelun FSB:n myrkyttäjäryhmän toimesta (2020) 
*Bellingcatin, Der Spiegelin ja The Insiderin yhteistyö paljasti, että Vladimir Kara-Murzan murhayritysten takana oli todennäköisesti Venäjän turvallisuuspalvelu FSB. (2021)
*Bellingcatin, Der Spiegelin ja The Insiderin yhteisessä raportissa paljastettiin 33 nuoren tietoliikenneinsinöörin ryhmä, joka ohjelmoi Venäjän risteilyohjusten iskut ukrainalaisiin sotilas- ja siviilikohteisiin. (2022) 

* *Der Spiegel* -lehti, yhdysvaltalainen 60 Minutes -uutisohjelma ja The Insider tutkivat yhdessä vuoden ajan Havannan syndroomaa ja löysivät todisteita, joiden mukaan syndrooman oireet on aiheuttanut Venäjän sotilastiedustelun GRU:n käyttämä energia-ase. (2024)

## Palkintoja

* **[[Euroopan neuvosto|Euroopan neuvoston]] demokratia-innovaatiopalkinto** 2017 

* Norjalaisen Fritt Ord -säätiön ja saksalaisen ZEIT-säätiön jakama **Free Media Award** vuonna 2019 
* **Euroopan lehdistöpalkinto tutkivan journalismin kategoriassa** The Insiderin perustaja ja päätoimittaja Roman Dobrokhotoville Salisburyn myrkytystapausta koskevasta artikkelisarjasta vuonna 2019

## Lähteet

## Aiheesta muualla

* The Insider
Virginia Eliza Clemm Poe

**Virginia Eliza Clemm Poe** (15. elokuuta 1822 - 30. tammikuuta 1847) oli runoilija, kauhukirjailija Edgar Allan Poen serkku ja vaimo.

Virginia Clemm menetti isänsä neljävuotiaana ja eli Baltimoressa isoäitinsä, äitinsä ja Henry-serkkunsa (Edgarin veljen) kanssa. Edgar muutti heidän luokseen vuonna 1831. Edgar Allan Poe ja Virginia Clemm menivät naimisiin vuonna 1835 tai 1836. Sulhanen oli 27, morsian 13-vuotias. He muuttivat Richmondiin, ja Virginian äiti muutti heidän mukanaan.

Virginia Poe kirjoitti aviomiehelleen rakkausrunon Valentinen päivänä 1846. Runon säkeiden alkukirjaimet muodostavat miehen nimen. Runossa hän pyytää miestään muuttamaan kanssaan rauhalliseen pieneen mökkiin.

Virginia sai vuonna 1842 verensyöksyn ja eli lähes liikuntakyvyttömänä, kunnes kuoli vuonna 1847 tuberkuloosiin.

## Lähteet
Naisten Korisliiga-kausi 2023–2024

**Naisten Korisliiga-kausi 2023–2024** oli 81. kausi, jolloin pelattiin koripallon naisten Suomen mestaruudesta. Torpan Pojat voitti seuran historian ensimmäisen mestaruuden. Joukkuemäärää pudotettiin edelliskauden kymmenestä yhdeksään, koska  edelliskaudella Naisten Korisliigassa viimeiseksi sijoittunut Catz Lappeenranta sekä I-divisioonan voittanut EBT II kieltäytyivät sarjapaikasta. 

## Naisten Korisliigan joukkueet kaudella 2023–2024

## Sarjataulukko

## Pudotuspelit

Puolivälierät pelattiin paras viidestä -järjestelmällä eli kolme voittoa riitti ottelusarjan voittoon. 

### Ottelukaavio

## Lähteet
Nikolai Strunnikov

**Nikolai Vasiljevitš Strunnikov** ( s. 16. joulukuuta 1886, Sknjatino – 12. tammikuuta 1940, Moskova) oli venäläinen, joka edusti keisarillista Venäjää ja Neuvostoliittoa pikaluistelussa ja pyöräilyssä.

Kansallisesti Strunnikov saavutti ensimmäisen pikaluistelumenestyksensä vuoden 1906 Venäjän-mestaruuskisoissa Nikolai Sedovin voittaessa. Vuonna 1908 Strunnikov nousi ensimäisen kerran Venäjän pikaluistelumestariksi, minkä jälkeen hän voitti maansa mestaruuden vielä kaksi kertaa vuosina 1909 ja 1910.

Kansainvälisesti Strunnikovin ensimmäinen menestysvuosi oli 1910, jolloin hän voitti ensin Europan-mestaruuden Viipurissa ja sen jälkeen maailmanmestaruuden Helsingissä. Kovimpia kilpakumppaneita olivat norjalaiset, ennen kaikkea Oscar Mathisen. Strunnikov uusi seuraavana vuonna mestaruutensa Hamarissa ja Trondheimissä, mutta tällöin Mathisen oli asetettu kilpailukieltoon ammattilaisuussyytösten vuoksi.

Tämän jälkeen Strunnikovilla oli erimielisyyksiä ulkomaille tehtävien matkojen rahoituksesta, minkä vuoksi hän ei enää kilpaillut ulkomailla. 

Pikaluistelun rinnalla Strunnikov oli myös Venäjän parhaita pyöräilijöitä.

Strunnikov jatkoi urheilua ja erityisesti teki mainetta pyöräilijänä useiden vuosien ajan. Hän työskenteli myös luisteluvalmentajana kuolemaansa saakka vuonna 1940.

### Henkilökohtaiset ennätykset

* 500 metriä: 45,1 (11. helmikuuta 1911, Kristiania)
* 1&nbsp;000 metriä: 1.38,0 (7. tammikuuta 1911, Moskova)
* 1&nbsp;500 metriä: 2.23,8 (12. helmikuuta 1911, Kristiania)
* 5&nbsp;000 metriä: 8.37,2 (4. helmikuuta 1911, Kristiania)
* 10&nbsp;000 metriä: 17.59,8 (18. helmikuuta 1911, Hamar)

## Lähteet
Päiväntasaajankaste

**Päiväntasaajankaste** eli **linjakaste** on perinteinen merenkulun seremonia, joka pidetään, kun alus ylittää päiväntasaajan. Seremoniassa merimiehet, jotka eivät ole vielä aiemmin ylittäneet päiväntasaajaa, "koetellaan merenjumala Neptunuksen hovissa".

Ensimmäiset kirjatut kuvaukset seremoniasta ovat 1600-luvulta. Seremonian voidaan nähdä olleen testi, jolla varmistettiin, että miehet, joiden kanssa purjehdittiin ja joista oltiin siten riippuvaisia, olivat päteviä merenkulkijoita. Toisaalta seremonian voidaan tulkita olleen taikauskoinen Neptunuksen lepyttely. Historiallisiin ylitysseremonioihin sisältyi väkivaltaa ja nöyryyttämistä usein teini-ikäisiä alokkaita kohtaan ja ne saattoivat johtaa loukkaantumisiin tai jopa kuolemiin.

Kaikki päiväntasaajan ylittäneet merimiehet kokivat seremoniat, mutta ilmeisesti korkeammassa asemassa olleet upseerit ja korkea-arvoiset matkustajat säästyisivät kaikkein ankarimmilta testeiltä. 1700-luvulla jopa matkalla olleita kissoja ja koiria saatettiin ottaa mukaa seremoniaan. Luonnontieteilijä Charles Darwin koki seremonian Beagle-laivalla.

Seremonian kulku on perusteiltaan pysynyt kuitenkin samana vuosisatoja. Yleensä kastaminen tapahtuu joko meressä (ennen yli laidan heittämällä) tai laivalla olevassa säiliössä, tai kastettavan päälle kaadetaan vain runsaasti merivettä. Juhlallisuuksiin voi osallistua myös monenlaisia hahmoja, kuten naisten vaatteisiin pukeutuneet merimiehet, jotka esittävät merenneitoja ja Neptunuksen puolisoa Salaciaa. "Hänen Majesteettiaan Neptunusta" eli "Neptunus Rexiä" esittää usein aliupseeri. 1800- ja 1900-luvun versioissa mukana oli usein parturi, joka leikkasi vihittävien parrat ja hiukset epätasaisesti. Seremonian vaarallisimpia osia on vuosisatojen kuluessa poistettu, mutta esimerkiksi vielä vuonna 1995 Australian laivastossa seremonia oli väkivaltainen. Seremonian läpikäyneet voivat saada todistuksen.

Risteilyaluksilla matkustajille voidaan järjestää seremoniaan perustuvia viihde-esityksiä.

## Lähteet

## Aiheesta muualla
Grynet Molvig

**Anna Kristin ”Grynet” Molvig** (s. 23. joulukuuta 1942 Rygge) on norjalainen laulaja ja näyttelijä. Hän teki läpimurtonsa Ruotsissa 1960-luvulla ja näytteli Tukholman kaupunginteatterissa vuodesta 1969. Lisäksi hän on esiintynyt elokuvissa ja televisiossa.
## Yksityiselämä
Molvig on ollut kahdesti naimisissa, ensin pianisti-säveltäjä Alfred Jansonin kanssa, ja vuonna 1984 hän avoitui kreivi Carl Adam Lewenhauptin kanssa. Pari erosi vuonna 1996.
## Rooleja
* *[[Mies, joka lopetti tupakoimisen]]* (1972) – Beatrice Morris
## Lähteet

## Aiheesta muualla

* Svensk Filmdatabas
Hema Upadhyay

**Hema Upadhyay** (o.s. Hema Hirani, 1972 Vadodara – 11. joulukuuta 2015) oli intialainen valokuvataiteilija ja kuvanveistäjä. Hänen teoksiaan oli vuonna 2011 Helsingin taidemuseo Tennispalatsin Intia-aiheisessa näyttelyssä.
Upahdhyay opiskeli Maharaja Sayajirao -yliopistossa Vadodarassa.

Upadhyay kuvasi teoksissaan Mumbain metropolialueen elämää kuten siirtotyöläisyyttä, urbanisoitumista ja monikulttuurisia näkökulmia.

Upadhyay ja hänen asianajajansa löytyivät kuolleina vuonna 2015. 


Hema Upadhyay the nymph and adult.jpg|The nymph and adult 2001
Hema Upadhyay made in china.jpg|Made in china 2003
Hema Upadhyay loco foco motto.jpg|Loco foco motto 2007
8feet x 12feet.JPG|8 feet x 12 feet 2009
Hema Upadhyay WHERE THE BEES SUCK THERE SUCK I.jpg|Mettä kukista imaisen (Where the bees suck, there suck I) 2009
Think left think right.JPG|Think left, think right, think low, think tight, 2010
Only memories have.jpg|Only Memory has Preservatives 2010
Princesses rusted belt 2011.jpg|Princesses rusted belt 2011
Moderniznation (final detail).jpeg|Moderniznation 2011


## Lähteet
Solitudo

**Solitudo** on sukupuuttoon kuollut kilpikonnasuku. Se sisältää suurikokoisia maakilpikonnia, jotka elivät Välimeren saarilla plioseenilla ja pleistoseenilla.
__NOTOC__
## Taksonomia
*Solitudo* kuvattiin uutena sukuna vuonna 2022, mutta tyyppilaji oli kuvattu jo vuonna 1877 nimellä *Testudo robusta*. Samoin *Testudo gymnesicus*, nykyään *Solitudo gymnesica*, kuvattiin vuonna 1914. Nämä lajit on eri aikoina sijoitettu paitsi *[[Testudo]]*-sukuun myös sukuihin *[[Geochelone]]*, *[[Centrochelys]]*, *[[Cheirogaster]]* ja *[[Titanochelon]]*.

Vuoden 2022 tutkimuksen perusteella nämä kaksi lajia ja uutena kuvattu *Solitudo sicula* muodostavat oman kehityslinjansa, joka eroaa muista maakilpikonnista reisiluun anatomian perusteella. Kehityslinja kuvattiin uutena sukuna *Solitudo*, mutta on vielä epäselvää, minne se sijoittuu maakilpikonnien sukupuussa. Muinais-DNA:n eristämistä yritettiin, mutta se epäonnistui.

## Levinneisyys ja ajoitus
Kaikki *Solitudo*-lajit elivät Välimeren saarilla. Lajeista vanhin, *Solitudo gymnesica*, eli Menorcalla plioseenilla. Se saattoi joutua Mallorcalta saapuneen eläimistön syrjäyttämäksi, tai vaihtoehtoisesti se katosi ilmastonmuutoksen takia jo ennen tämän eläimistön tuloa. Muut *Solitudo*-lajit tunnetaan pleistoseeniajan jäänteistä. *Solitudo robusta* eli Maltalla ja *Solitudo sicula* Sisiliassa. Lisäksi Sisiliasta on löydetty pleistoseenisia jäänteitä, jotka edustavat vielä kuvaamatonta taksonia.

Suvun nuorimmat tunnetut jäänteet kuuluvat lajille *Solitudo sicula*, ja niiden ikä on noin 12,5 tuhatta vuotta. On mahdollista, että ihmiset metsästivät ja söivät *Solitudo sicula* -lajia ja siten vaikuttivat sen sukupuuttoon.

## Kuvaus
*Solitudo*-kilpikonnat olivat kooltaan suuria tai jättimäisiä. *Solitudo gymnesica* -lajin kilven pituus oli noin 110–130 senttimetriä ja *Solitudo robusta* -lajin noin 85 senttimetriä. *Solitudo sicula* -lajin kilpi oli arviolta 50–60 senttimetriä pitkä. Kuvaamaton sisilialainen laji oli samaa kokoluokkaa kuin *Solitudo sicula*, mutta se oli anatomialtaan lähimpänä *Solitudo robusta* -lajia.

## Lähteet
Kotoisa

**Kotoisa** on MTV3-kanavalla vuodesta 2018 esitetty sisustus- ja piharemontointiin keskittyvä televisiosarja. Sitä tuottaa Endemol Shine Finland Oy.

Kussakin tunnin mittaisessa jaksossa remontoidaan yksi kohde, jotka ulottuvat pikkuyksiöistä suuriin omakotitaloihin pihoineen. Saman tuotantoyhtiön Neloselle tekemän *[[Huvila & huussi]]* -ohjelman tavoin myöskään *Kotoisassa* kohteiden omistajat eivät ole vaikuttamassa millään tavalla lopputulokseen. Tuotantoyhtiön mukaan kohteen muutos tulee heille jakson lopussa aitona yllätyksenä, vaikka he maksavat remontin ja suunnittelun itse.

Tuotesijoittelun pääsponsorina ohjelmassa on alusta asti ollut kiintokalustevalmistaja Temal. Muita yhteistyöyrityksiä ovat olleet Vallila Interior, Värisilmä, Timberwise-puulattiat ja GreenCare-puutarhatuotteet.

## Tuotantokaudet
### 1. tuotantokausi
*12 jaksoa torstai-iltaisin
*ensimmäinen jakso 22.2.2018, kohteena Marja Hintikan ja Ile Uusivuoren kesämökki

### 2. tuotantokausi
*ensimmäinen jakso 6.2.2019

### 3. tuotantokausi
*ensimmäinen jakso 28.1.2020
*kohteiden omistajina mm. näyttelijä Ernest Lawson, duudsoni Jarno Leppälä sekä radiojuontajat Anssi Honkanen ja Tuija Pehkonen.

### 4. tuotantokausi
*sisustussuunnittelijana aloitti Niina Ahonen, korjausrakentajana Rickard Carlsson ja pihasuunnittelijana Helga Andersson

### 5. tuotantokausi
*ensimmäinen jakso 9. maaliskuuta 2022
*remonttikohteiden omistajina muun muassa näyttelijä Sari Havas
*kauden jatkona neljä jaksoa *Kotoisa 48h* -sarjaa, jossa Niina Ahonen ja Rickard Carlsson tekevät koteihin 48 tunnin pikastailauksen, mukana mm. Vicky Rostin keittiöremontti.

### 6. tuotantokausi
*ensimmäinen jakso 1. huhtikuuta 2024
*Seija Strand palasi sisustussuunnittelijaksi
*sisustusurakoijaksi saman tuotantoyhtiön Neloselle tekemästä *[[Huvila & huussi]]* -sarjasta siirtynyt Vilja Schepel
*kohteina mm. tositv-julkkisten Niko Saarisen ja Tapani Alasen kiinteistöjä.

## Lähteet
Lasten oma Aarrearkku

**Lasten oma Aarrearkku** oli vuonna 2003 helluntaiseurakuntien lastenkerhojen tueksi perustettu lehti. Se sisälsi opettavaisia kertomuksia, monipuolisia tehtäviä, käsinukkenäytelmiä, leikki-ideoita, lasten omia tarinoita, uusia lasten lauluja, sekä sarjakuvan jatkokertomuksena. Lehti ilmestyi neljä kertaa vuodessa ja sen painosmäärä oli 2000.

Lehden päätoimittaja ja perustaja oli Merja Hautanen yhdessä työryhmän kanssa. 
Vuonna 2006 lehden erillinen toimitus lakkautettiin. Sen julkaisemista jatkettiin Suomen Helluntaikansa ry:n toimittaman Ristin Kansa -lehden lapsille suunnattuna kuukausiliitteenä. Vuodesta 2011 alkaen lasten liitteen päätoimittajana on toiminut Arja Lehmuskoski.
L’Oréalin ja Unescon For Women in Science -ohjelma

**L’Oréalin ja Unescon For Women in Science -ohjelma** on Fondation L’Oréalin ja Unescon vuonna 1998 perustama ohjelma, joka nostaa esille naistieteilijöitä ja tukee näiden uraa. Ohjelma tukee tutkijoita vuotuisilla palkinnoilla ja tutkimusapurahoilla, joiden tarkoituksena on muuttaa asenteita naistutkijoita kohtaan sekä tarjota nuorille tytöille innostavia roolimalleja. Ohjelma käyttää tunnuslauseenaan ”maailma tarvitsee tiedettä; tiede tarvitsee naisia”.

For Women in Science -ohjelmaa jakaa vuosittain palkintoja stipendejä tieteilijöille, postdoc- ja väitöskirjatutkijoille sekä nuorille kyvyille. Kansainvälistä palkintoa annetaan vuosittain viidelle tutkijalle. Palkittujen pitää tulla viideltä eri alueelta, jotka ovat Afrikka ja arabimaat, Aasia ja Tyynenmeren alue, Eurooppa, Latinalainen Amerikka ja Karibia sekä Pohjois-Amerikka. Parillisina vuosina palkinto annetaan biotieteiden ja parittomina vuosina fysikaalisten tieteiden, matematiikan ja tietojenkäsittelytieteen edustajille. Matematiikka ja tietojenkäsittelytiede lisättiin mukaan vuonna 2019.

Kansainvälisten nousevien kykyjen apuraha annetaan vuosittain 15 nuorella väitöskirja- tai postdoc-tutkijalle. Lisäksi kansallisten ja alueellisten nuorten kykyjen ohjelma pyrkii tukemaan kansallisten komissioiden ja toimistojen kautta nuoria naistutkijoita saamaan tutkijapaikkoja joko kotimaistansa tai ulkomailta.

## Lähteet

## Aiheesta muualla

*For Women in Science -ohjelman kotisivut
Aïn Defla

**Aïn Defla** () on kaupunki ja Aïn Deflan maakunnan hallinnollinen keskus Algeriassa. Se sijaitsee Cheliffjoen laaksossa 150 kilometriä Algerista länteen. Aïn Deflan kunnassa oli arviolta 83&nbsp;100 asukasta vuonna 2018.

Aïn Deflan kunnan pinta-ala on 105 neliökilometriä. Se rajoittuu pohjoisessa Mekhatrian, koillisessa Aribin, kaakossa Djelidan, lounaassa Bourachedin, lännessä Rouinan ja luoteessa El Amran kuntiin. Seudun ilmasto on välimerellinen, mutta siihen vaikuttavat myös Atlasvuoret. Vuotuinen sademäärä on 500–600 millimetriä.

Kaupungin paikalla lienee sijainnut roomalainen Oppidum Novum, joka perustettiin vuonna 52 armeijan veteraanien siirtokunnaksi. Arabit perustivat keskiajalla El Khadran kaupungin. Nykyinen paikkakunta on syntynyt vuonna 1857 ranskalaisten maataloussiirtokunnaksi. Sille annettiin nimi Duperré amiraali Guy-Victor Duperrén mukaan. Algerian itsenäistyttyä kaupunki sai takaisin arabiankielisen nimensä, joka tarkoittaa ”oleanterilähdettä”. Aïn Deflasta tuli maakuntakeskus vuonna 1984.

Aïn Deflan kautta kulkee maantie RN4 sekä Algerin ja Oranin välinen rautatie. Kaupungissa on metalli-, elintarvike- ja rakennustarviketeollisuutta. Ympäröivä maaseutu tuottaa vihanneksia, hedelmiä ja viljaa.

## Lähteet
Emer Kenny

**Emer Kenny** (s. 10. lokakuuta 1989 Haringey, Lontoo) on brittiläinen näyttelijä ja käsikirjoittaja. Hänet tunnetaan *[[EastEnders]]in* Zsa Zsa Carterin ja *[[Isä Brown ja hänen laumansa]]* -televisiosarjan Penelope "Bunty" Windermeren rooleistaan.

Kennyllä on irlantilaiset ja walesilaiset sukujuuret.

## Ura
### Näyttelijänä
Kennyn ensimmäinen merkittävä rooli oli vuoden 2007 BBC:n tuottamassa draamasarjassa *[[Coming Down the Mountain]]*. Vuonna 2009 hänen ensimmäinen elokuvaroolinsa oli Phil Claydonin ohjaamassa *[[Lesbovampyyrien tappajat|Lesbovampyyrien tappajissa]]*. Samana vuonna hän näytteli myös BBC:n tuottamassa ja Dominic Savagen ohjaamassa elokuvassa *[[Freefall (vuoden 2009 elokuva)|Freefall]]*. Vuonna 2010 Kenny näytteli Zsa Zsa Carteria *[[EastEnders]]issä* ja sen spin-offissa **. Zsa Zsan hahmo poistettiin sarjasta jo samana vuonna, koska Kenny oli siirtymässä muihin työtehtäviin. 

Vuonna 2012 Kenny näytteli BBC Threen tuottamassa *[[Ykskaks paksuna]]* -sarjassa ja E4:n tuottamassa *[[Beaver Falls (brittiläinen televisiosarja)|Beaver Fallsissa]]*. Hän näytteli myös tilannekomediassa *[[Badults]]*. Vuonna 2017 hän liittyi televisiosarja *[[Isä Brown ja hänen laumansa]]* näyttelijäkaartiin roolihahmollaan Penelope "Bunty" Windermere. Buntyn hahmo poistui sarjasta yhdeksännen tuotantokauden lopussa.

### Käsikirjoittajana
Zsa Zsa Carterin roolin ohella Kenny myös käsikirjoitti *EastEnders: E20* jaksoja. Hänet valittiin vuonna 2011 BBC Writers Academyyn, missä hän käsikirjoitti yhdessä kokeneiden kollegoidensa kanssa *EastEndersin*, *[[Casualty]]n*, *[[Holby Cityn sairaala]]n* ja *[[Tohtorit|Tohtoreiden]]* jaksoja. Kenny käsikirjoitti myös irlantilaista saippuasarjaa *[[Red Rock (irlantilainen televisiosarja)|Red Rockia]]*. 

Vuonna 2022 Kenny käsikirjoitti ja esiintyi ITV:n rikosdraamasarjassa *[[Karen Pirie (brittiläinen televisiosarja)|Karen Pirie]]*, joka perustuu kirjailija Val McDermidin romaaneihin. Toisen tuotantokauden hän on kirjoittanut Gillian Roger Parkin kanssa.

### Muut esiintymiset
Vuonna 2010 Kenny toimi taidemallina Rolf Harrisille ohjelmassa *Rolf Harris Paints His Dream*.

## Kunniamaininnat
* Edgar Allan Poe -palkintoehdokkuus 2023 (*Karen Pirie* -televisiosarjan ensimmäisen jakson käsikirjoitus)

## Yksityiselämä
Kenny meni naimisiin televisiojuontaja Rick Edwardsin kanssa vuonna 2016 ja heidän lapsensa syntyi vuonna 2023.

## Filmografia

## Lähteet
Paul Brandt

**Paul Brandt** (s. 21. heinäkuuta 1972) on kanadalainen laulaja-lauluntekijä. 

Brandt lauloi gospelia ja opetteli soittamaan kitaraa lapsena. Lukioiässä hän alkoi esittää omia kappaleitaan. Brandt opiskeli terveydenhuoltoa collegessa.

Brandt voitti parhaan alkuperäisen kanadalaisen countrylaulun ensimmäisen palkinnon kappaleella ”Calm Before the Storm” kanadalaisen musiikkialan järjestön SOCANin sponsoroimassa kilpailussa. Kilpailun jälkeen Brandt solmi levytyssopimuksen Reprise Recordsin kanssa.

Esikoisalbumi *Calm Before the Storm* ilmestyi kesäkuussa 1996. Albumi myi kultaa eli yli 500 000 kappaletta Yhdysvalloissa. Kappaleet ”My Heart Has a History” ja ”I Do” pääsivat countrylistan kymmenen parhaan joukkoon sekä Kanadassa että Yhdysvalloissa. Vuonna 1997 albumi *Outside the Frame* nousi Kanadan countrylistan kärkeen. 

Brandt ja Steve Rosen kirjoittivat kappaleen ”For You” (2002), jonka Johnny Cash ja Dave Matthews levyttivät. Bluegrass-/gospel-albumi *Just As I Am* ilmestyi vuonna 2012.  

Brandt valittiin Kanadan countrymusiikin Hall of Famen jäseneksi vuonna 2017. 

Vuonna 2017 Brandt ja hänen puolisonsa Liz perustivat Not in My City -järjestön, jonka tarkoituksena on lisätä tietoisuutta ihmiskaupasta ja tuoda yhteen niitä, jotka toimivat ihmiskaupan torjumiseksi. 

Brandtilla on ukrainalaisia sukujuuria.   
  
## Diskografia
### Studioalbumit
* *Calm Before the Storm* (1996)
* *Outside the Frame* (1997)
* *That's the Truth* (1999)
* *This Time Around* (2004)
* *Risk* (2007)
* *Give It Away* (2011)
* *Just As I Am* (2012)

## Lähteet
Daria Pikulik

**Daria Pikulik** (s. 6. tammikuuta 1997 Skarżysko-Kamienna, Świętokrzyskien voivodikunta, Puola) on puolalainen rata- ja maantiepyöräilijä. Hän on ratapyöräilyn olympia- ja MM-mitalisti sekä kuusinkertainen EM-mitalisti. Maantiepyöräilyssä hän on voittanut UCI Women's World Tour -kilpailu Tour of Guangxin vuonna 2023 sekä saavuttanut maantieajon EM-pronssia 2024. Hän edustaa Human Powered Health -tallia.

## Ratapyöräily
Pikulik saavutti Pariisin olympialaisissa 2024 hopeaa omniumissa, eli ratapyöräilyn "moniottelussa", sekä sijoittui pariajossa eli madisonissa seitsemänneksi. Hän on sijoittunut olympialaisissa lisäksi kahdeksanneksi joukkuetakaa-ajossa ja 14:nneksi omniumissa Rio de Janeirossa 2016 sekä kuudenneksi pariajossa ja 20:nneksi omniumissa Tokiossa 2021.

Pikulik on saavuttanut ratapyöräilyn MM-kilpailuissa pronssia omniumissa vuonna 2020. Hän oli samassa lajissa neljäs 2017, seitsemäs 2023 ja kymmenes 2019. Pariajossa hän sijoittui neljänneksi 2023, seitsemänneksi 2020 ja kahdeksanneksi 2019. Joukkuetakaa-ajossa hän oli kuudes vuonna 2021, seitsemäs 2016 sekä kahdeksas 2017 ja 2018. Linja-ajossa hän sijoittui seitsemänneksi vuonna 2023 ja kahdeksanneksi 2021.

EM-kilpailuissa Pikulik on saavuttanut omniumissa hopeaa vuonna 2023 ja pronssia 2022 sekä ollut neljäs 2019 ja viides 2024. Joukkuetakaa-ajossa hän sai hopeaa vuonna 2016 ja pronssia 2017 sekä oli neljäs 2018, kuudes 2019 ja 2024, seitsemäs 2023 ja kahdeksas 2022. Linja-ajossa hän sai pronssia vuosina 2021 ja 2023 sekä oli neljäs 2024. Pariajossa hän oli neljäs vuonna 2024, viides 2022, kuudes 2019 ja 2023 sekä kahdeksas 2017.

Nuorten MM-kilpailuissa Pikulik saavutti pisteajossa kultaa ja omniumissa hopeaa 2015. Nuorten EM-kilpailuissa hän sai omniumissa kultaa ja pisteajossa hopeaa 2015 sekä joukkuetakaa-ajossa hopeaa 2014 ja 2015. Alle 23-vuotiaiden EM-kilpailuissa hän saavutti takaa-ajossa hopeaa ja joukkuetakaa-ajossa pronssia 2016 sekä pariajossa hopeaa ja omniumissa ja linja-ajossa pronssia 2019.

Nations Cupissa Pikulik on voittanut omniumin ja pariajon Calissa 2021.

## Maantiepyöräily

Lähteet: Cycling Archives, Pro Cycling Stats
;2015
:Aika-ajon nuorten Puolan-mestaruus
:MM-kilpailut, nuorten aika-ajossa seitsemäs
;2022
:Districtenpijl - Ekeren-Deurne, voitto
:EM-kilpailut, maantieajossa viides
;2023
:Tour Down Under, 1. etapin voitto
:Bretagne Ladies Tour, 4. etapin voitto
:Konvert Koese, voitto
:Tour Cycliste Féminin International de l'Ardèche, 1. ja 3. etapin voitto
:Tour of Chongming Island, kokonaiskilpailussa kolmas
:Tour of Guangxi, voitto
;2024
:Classic Brugge-De Panne, kolmas
:Ronde de Mouscron, voitto
:Argenta Classic - 2 Districtenpijl Ekeren-Deurne, voitto
:EM-kilpailut, pronssia
;2025
:Volta a la Comunitat Valenciana, kolmas

## Lähteet

## Aiheesta muualla
Eliza McCardle Johnson

**Eliza McCardle Johnson** (4. lokakuuta 1810, Tennessee – 15. tammikuuta 1876, Tennessee) oli Yhdysvaltain 17. presidentin Andrew Johnsonin puoliso.

## Elämä
Eliza McCardle kasvoi ja opiskeli Rhea Academyssa Greenevillessä, Tennesseessä. Vuonna 1827 hän meni naimisiin kunninahimoisen ja lahjakkaan räätäli Andrew Johnsonin kanssa. Nuori pari – morsian oli 17-vuotias ja sulhanen 18-vuotias – perusti räätälinliikkeen ja työskenteli yhdessä. Eliza kannusti Andrewia jatkamaan koulutustaan ja parantamaan puhetaitojaan, mutta toisin kuin väitetään, hän ei kuitenkaan opettanut miestään lukemaan ja kirjoittamaan.

Sisällissodan aikana Johnsonit pysyivät uskollisina Unionille. Perhe joutui hajalleen, yksi pojista ja yksi vävyistä kuoli ja Eliza Johnson oli sotainvalidi lopun elämäänsä.

Vaikka hän rohkaisi miestä tämän poliittisella uralla, Eliza Johnson ei itse nauttinut julkisuudesta, vaan keskitti mieluummin voimansa heidän viiden lapsensa kasvattamiseen (joista neljä syntyi avioliiton seitsemän ensimmäisen vuoden aikana) ja talon ylläpitoon. Kun Andrew palveli Yhdysvaltain edustajainhuoneessa (1843–1853), Eliza ja lapset jäivät Tennesseehen, ja hän teki ensimmäisen matkansa Washington D.C.:hen vasta vuonna 1860, paljon sen jälkeen, kun Andrew valittiin senaattiin. Hän itse asiassa vietti hyvin vähän aikaa Washingtonissa ennen kuin hänen miehestään tuli presidenttti  Abraham Lincolnin salamurhan jälkeen huhtikuussa 1865. Huono terveys – hän sairasti tuberkuloosia – ja huoli kahdesta eloon jääneestä pojasta, jotka kärsivät alkoholismista, lisäsivät hänen taipumusta jäädä taustalle.

Presidentin puolisona Eliza jätti sosiaaliset tehtävät tyttärelleen Martha Pattersonille, joka sai kiitosta yksinkertaisista tavoistaan ja kovasta työstään. Eliza Johnson sanoi jopa, että hän ja hänen perheensä olivat "yksinkertaisia ihmisiä Tennesseen vuoristosta, jotka on tuotu tänne kansallisen onnettomuuden takia".

Eliza Johnson saattoi Valkoisen talon toisen kerroksen huoneestaan vaikuttaa enemmän miehensä päätöksiin kuin tuolloin tiedettiin. Hän luki sanomalehtiä ja jakoi niiden sisällön aviomiehelleen, ja seurasi tiiviisti virkasyytteen käsittelyä kongressissa. Vapauttavan tuomion jälkeen Eliza julisti: "Tiesin, että hänet vapautetaan, tiesin sen."

Kun Johnsonin presidenttikausi päättyi vuonna 1869, Eliza ja Andrew palasivat Greenevilleen. Vuonna 1875 Andrew valittiin senaattiin, mutta hän kuoli myöhemmin samana vuonna. Eliza oli liian sairas osallistuakseen miehensä hautajaisiin, ja hän kuoli kuusi kuukautta myöhemmin tyttärensä kotona, maatilalla Greenevillen ulkopuolella. Pariskunta haudattiin nykyiselle Andrew Johnsonin kansalliselle hautausmaalle Greenevillessä.

## Lähteet
Riika Räsänen

**Riika Räsänen** (s. 17. syyskuuta 1987 Liperi) on suomalainen pesäpalloilija. 

Räsänen edusti Superpesiksessä kasvattajaseuraansa Viinijärven Urheilijoita ja Porin Pesäkarhuja. Hän saavutti yhden SM-hopean kaudella 2017 ja yhden SM-pronssin kaudella 2016. Hän pelasi yhden naisten Itä-Länsi-ottelun vuonna 2015 ja yhden B-tyttöjen Itä-Länsi-ottelun vuonna 2005. Hän pelasi ulkokentällä ykkösvahtina. Räsänen pelasi 238 Superpesiksen runkosarjan ottelua. Näissä otteluissa hän löi kolme kunnaria ja 69 tavallista juoksua, toi 35 juoksua ja keräsi 479 kärkilyöntipistettä. Räsänen pelasi 43 Superpesiksen ylemmän loppusarjan ottelua. Näissä otteluissa hän löi yhden kunnarin ja 16 tavallista juoksua, toi neljä juoksua ja keräsi 101 kärkilyöntipistettä. Räsänen pelasi 13 Superpesiksen alemman loppusarjan ottelua. Näissä otteluissa hän löi neljä tavallista juoksua, toi kolme juoksua ja keräsi 38 kärkilyöntipistettä.

## Lähteet
Noora Vennamo

**Noora Säde Sinikka Vennamo** (s. 13. joulukuuta 1977 Helsinki) on suomalainen yrittäjä ja entinen malli.

Helsingissä mallikoulun käynyt Vennamo muutti lukion jälkeen Turkuun, jossa hän työskenteli Marjo Sjöroosin mallikoulussa mallina ja koreografina. Vennamo on osallistunut muun muassa Miss Suomi -kilpailuihin ja valittu Miss Yyterin toiseksi perintöprinsessaksi. 2000-luvun alussa hän vetäytyi julkisuudesta ja opiskeli teatteri- ja elokuva-alaa. Lisäksi Vennamo on työskennellyt pitkään ravintola- ja matkailualalla. Vuonna 2012 Vennamo muutti Hämeenlinnaan, jossa hän ryhtyi ravintoloitsijaksi.

Noora Vennamon isä oli poliitikko ja pääjohtaja Pekka Vennamo.

## Lähteet
Brett Kissel

**Brett Kissel** (s. 27. toukokuuta 1990) on kanadalainen laulaja-lauluntekijä.

Kissel on tullut tunnetuksi karismaattisesta persoonallisuudestaan, dynaamisesta lavaesiintymisestään ​​ja ainutlaatuisesta musiikkityylistään. Hän on voittanut Canadian Country Music Associationin (CCMA) palkinnon 22 kertaa, kolme Juno-palkintoa, kaksi kultalevyä sekä lukuisia kulta- ja platinasinglejä.  

Kissel julkaisi esikoisalbuminsa *Keepin’ It Country* 12-vuotiaana. Kolme muuta itsenäisesti julkaistua levyä ilmestyivät vuosina 2004–2008. Vuonna 2013 hän teki artistisopimuksen Warner Music Canadan kanssa.

Albumi *Started with a Song* (2013) toi hänelle ensimmäisen Juno-ehdokkuuden. *Pick Me Up* (2015) sijoittui seitsemänneksi Kanadan albumilistalla, voitti Canadian Country Music Associationin palkinnon ja toi hänelle toisen Juno-ehdokkuuden. Vuoden 2017 albumi *We Were That Song* sisälsi neljä Top Ten -singleä ja voitti vuoden country-albumin Juno-palkinnon. 

The Compass Project esittelee erilaisia teemoja neljällä albumilla, jotka julkaistiin vuonna 2023.

Kisselin isoisän isoisä muutti Kanadaan Ukrainasta. Kissel syntyi St. Paulissa ja asuu sukutilalla Flat Laken alueella Albertassa. 

## Diskografia (valikoima)
### Studioalbumit
* *Started with a Song * (2013)
* *Pick Me Up* (2015)
* *We Were That Song * (2017)
* *Now or Never * (2020)
* *What Is Life* (2021)
* *The Compass Project – South Album* (2023)
* *The Compass Project – East Album* (2023)
* *The Compass Project – West Album* (2023)
* *The Compass Project – North Album* (2023)

## Lähteet
Ihor Ždanov

**Ihor ”w0nderful” Ždanov** (; s. 14. joulukuuta 2004) on ukrainalainen *[[Counter-Strike 2]]* -ammattilainen. Hän on edustanut Natus Vincere -joukkuetta lokakuusta 2023. Hänet valittiin maailman 11. parhaaksi pelaajaksi vuonna 2024.

Ždanov voitti NaVin kanssa ensimmäisen *Counter-Strike 2:ssa* pidetyn major-turnauksen, PGL Major Copenhagenin maaliskuussa 2024. Hänen keskiarvonsa oli puolivälierässä kaikki kartat mukaan luettuina korkein 1,36 yhteensä 48 tapollaan.

Ždanov on pelannut NaVin lisäksi muun muassa HellRaisersissa, Spiritissä ja Sproutissa. Spiritin kanssa hän voitti merkittävän FiReLEAGUE 2022: Global Finals -turnauksen lokakuussa 2022. Ždanov oli finaalissa joukkueensa toisiksi paras 1,48 keskiarvollaan.

## Saavutukset
* Sija 11. HLTV TOP 20 -arvioinnissa vuonna 2024.

## Lähteet
Thoresen

**Thoresen** on seuraavien norjalaisten henkilöiden sukunimi:

* Jan Thoresen (s. 1968), curling-pelaaja
* Magdalene Thoresen (1819–1903), kirjailija
* Patrick Thoresen (s. 1983), jääkiekkoilija
* Petter Thoresen (s. 1961), jääkiekkoilija
* Petter Thoresen (s. 1966), suunnistaja
* Steffen Thoresen (s. 1985), jääkiekkoilija
* Suzannah Ibsen (o.s. *Thoresen*, 1836–1914), kirjallisuustuntija
Tombin kirkko

**Tombin kirkko** () on Råden kunnassa Østfoldin läänissä Norjassa sijaitseva puinen pitkäkirkko vuodelta 1869.

## Lähteet

## Aiheesta muualla
Justinas Lekavičius

**Justinas ”jL” Lekavičius** (s. 29. syyskuuta 1999) on liettualainen *[[Counter-Strike 2]]* -ammattilainen. Hän on edustanut kesäkuusta 2023 Natus Vincere -joukkuetta. Hänet valittiin maailman viidenneksi parhaaksi pelaajaksi vuonna 2024.

Lekavičius voitti Na'Vin kanssa ensimmäisen Counter-Strike 2:n major-turnauksen, PGL Major Copenhagenin maaliskuussa 2024. Lekavičius valittiin turnauksen parhaaksi pelaajaksi saatuaan yhteensä 1,22 keskiarvon. Hän sai finaalissa FaZe Clania vastaan kaksi tärkeää kolmen tapon kierrosta, joista toinen sinetöi joukkuelle karttavoiton. Yhteensä hän sai finaalissa 46 tappoa. Hänet valittiin seuraavan kerran turnauksen parhaaksi pelaajaksi ESL Pro League Season 20:sta syyskuussa yhteensä 1,31 turnauskeskiarvollaan. Hän sai neljännesvälierässä Spiritiä vastaan peräti 1,80 keskiarvon saatuaan 47 tappoa ja kuoltuaan 21 kertaa. Finaalissa Eternal Fireä vastaan hän sai 64 tappoa, kun Na'Vi voitti karttavoitoin 3–2. NaVi voitti lokakuussa Intel Extreme Masters Rion finaalissa Mouzia vastaan.

Lekavičius on pelannut NaVin lisäksi muun muassa MAD Lionsissa ja Apeksissa. Apeksin kanssa hän tuli sijalle 3.–4. viimeisestä *Global Offensiven* major-turnauksesta, BLAST Paris Major 2023:sta. Hän sai hävityssä semifinaalissa Team Vitalityä vastaan tärkeän kahden tapon kierroksen. Yhteensä hän sai 42 tappoa ja kuoli 48 kertaa.

## Saavutukset
* Sija 5. HLTV TOP 20 -arvioinnissa vuonna 2024.
* MVP / PGL CS2 Major Copenhagen 2024
* MVP / ESL Pro League Season 20

## Lähteet
Suzannah Ibsen

**Suzannah Daae Ibsen** (o.s. **Thoresen**; 26. kesäkuuta 1836 Herøy – 3. huhtikuuta 1914 Kristiania) oli norjalainen kirjallisuustuntija, naisasianainen ja Henrik Ibsenin vaimo. Hän jakoi usein tietämystään miehelleen ja toimi esikuvana useille tämän tarinoiden hahmoille. Ibsenin miniä Bergljot Ibsen kuvaili häntä Henrikin kirjalliseksi neuvonantajaksi.
## Lähteet

## Aiheesta muualla
Sukupuolenpaljastusjuhla

**Sukupuolenpaljastusjuhla** eli **gender reveal -juhla** on Yhdysvalloista lähtöisin oleva juhla, jossa paljastetaan syntymättömän lapsen sukupuoli. Odottavat vanhemmat järjestävät juhlan lähipiirilleen, mutta tulevan vauvan sukupuoli saattaa olla yllätys myös vanhemmille. Juhlan aikana sukupuoli voidaan paljastaa esimerkiksi rikotusta ilmapallosta leijailevalla vaaleanpunaisella tai vaaleansinisellä konfettisateella tai täytekakun värjätyllä täytteellä.

Sukupuolenpaljastusjuhlia on kritisoitu sukupuolistereotypioita vahvistavina sekä kaksijakoista sukupuolikäsitystä ylläpitävinä.

## Historia
Juhlaperinteen aloittajana pidetään entistä bloggaajaa Jenna Karvunidista. Vuonna 2008 hän päivitti blogiinsa juhlista, joissa hänen tulevan vauvansa sukupuoli oli selvinnyt vieraille vaaleanpunatäytteisellä kakulla. Karvunidis oli juhlistanut vauvansa sukupuolta, koska oli aiemmin saanut monta keskenmenoa ja viimein edennyt raskaudessaan niin pitkälle, että sukupuoli pystyttiin määrittämään. Blogijulkaisun jälkeen raskauslehti *The Bump* haastatteli häntä ja kirjoitti juhlista artikkelin, jonka seurauksena muut alkoivat järjestää samanlaisia juhlia. Kymmenen vuotta myöhemmin juhla oli jo levinnyt laajalle. Suomessa sukupuolenpaljastusjuhlat alkoivat yleistyä 2010-luvun loppupuolella.

## Katso myös
* Baby shower

## Lähteet

## Aiheesta muualla